‘ભાગવત’માં પણ ભગવાન કૃષ્ણએ એમ કહ્યું કે હવે દ્વારકા ડૂબવાની છે. દ્વારકાની સમૃદ્ધિ, યાદવકુળની જે સંપત્તિ, બહેન-બેટી છે એને લઇને તું હસ્તિનાપુર જા. એ જ્યાર નીકળે છે ને વચ્ચે લૂંટાય છે એ બધી વાત યુધિષ્ઠિરને કહે છે ત્યારે ત્યાં પણ આ દર્શન છે. આદર, આદર્શ, આરાધ્ય પુરુષ છે. તમારે એની પાસે જવંુ જ પડે. કૃષ્ણને તમે ભલે માનો નહીં, ઇષ્ટદેવ ન બનાવો પણ તમારે એને સાંભળવો તો પડે જ. તમારે એની વાત સાંભળવી તો પડે જ. સંધિનો પ્રસ્તાવ લઇને ગયા હતા ત્યારે કોણ કોણ સાંભળવા આવ્યા? આજ ગોવિંદ બોલવાનો છે, આજ પરમાત્મા બોલવાનો છે! એટલે હજારો વર્ષોની જેણે સમાધિઓ છોડી દીધી હશે એના મુખમાંથી જે કંઇ પ્રવચન નીકળ્યું હશે સાહેબ!